Document ID: /roh_data/filtered/fineweb-2-filterrobots_roh.jsonl.gz/21702

La Polizia chantunala ha arrestà in um da 30 onns cun problems da drogas. Ad el vegn renfatschà ina seria dad enguladitschs a Cuira e conturn. El ha confessà dad avair commess ils delicts. Sco la Polizia chantunala scriva, haja el commess 53 delicts.
Durant l'avust e settember 2022 haja el rut en chasas, rut si autos e commess ladernitschs clandestins. Cun quai haja l'um pudì tiers cartas da credit e daners. Fin settember ha la Polizia chantunala arrestà l'um sin incumbensa da la procura publica. L'um ha uss da sa responsar avant la giustia.